মেহুল চোকসি কোথায়? ‘রাইসিনা ডায়লগে’ প্রশ্ন এড়ালেন ক্যারিবিয়ান দ্বীপপুঞ্জের বিদেশমন্ত্রী

নয়াদিল্লি: মেহুল চোকসি (Mehul Choksi) । পঞ্চাব ব্যাঙ্কের (Punjab National Bank) ১৩,৮৫০ কোটি টাকার জালিয়াতি মামলার অভিযোগে অভিযুক্ত এই ব্যবসায়ী মেহুল চোকসি। ইডি (ED ) ও সিবিআইয়ের (CBI) ওয়ান্টেডের খাতায় যার নাম রয়েছে, এই মেহুল চোকসি কোথায়?

বুধবার সন্ধ্যায় বিদেশমন্ত্রী ইপি চেট গ্রিন (Foreign Minister EP Chet Greene) সংবাদমাধ্যমকে স্পষ্টভাবে জানিয়েছেন, মেহুল চোকসি বর্তমানে ক্যারিবিয়ান দ্বীপপুঞ্জ অ্যান্টিগুয়া (Antigua) এবং বারবুডায় (Barbuda) নেই। ‘রাইসিনা ডায়লগে’ বক্তব্য রাখতে গিয়ে অ্যান্টিগুয়া এবং বারবুডার বিদেশমন্ত্রী গ্রিন জানিয়েছেন, ব্যবসায়ী মেহুল চোকসি এই দেশে নেই। চিকিৎসার জন্য দেশ ছেড়েছেন তিনি। সেইসঙ্গে বিদেশমন্ত্রী জানিয়েছেন, মেহুল চোকসি এখনও অ্যান্টিগুয়ার নাগরিক।

বিদেশমন্ত্রী ইপি চেট গ্রিন বলেন, মেহুল চোকসি ক্যারিবিয়ান দ্বীপপুঞ্জে নেই। আমাকে বলা হয়েছে যে তিনি চিকিৎসার জন্য অ্যান্টিগুয়া ছেড়ে বিদেশে গেছেন তবে এখনও অ্যান্টিগুয়া ও বারবুডার নাগরিক। আপনার এবং আমার সরকার, এই বিষয়ে একসাথে কাজ করছে’। বিদেশমন্ত্রী বলেন, আমরা দুজনেই আইনের শাসনকে সম্মান করি, মেহুল চোকসির বিষয়টি আইনি পর্যালোচনার বিষয়। যতক্ষণ না এটি পর্যালোচনা করা হয়, আমি বা অন্য কেউ কিছুই বলতে বা করতে পারি না’। চোকসির ভারতে প্রত্যর্পণ সম্পর্কে জিজ্ঞাসা করা হলেই তাঁর উত্তরে এই কথা জানান বিদেশমন্ত্রী ইপি চেট গ্রিন।

আরও পড়ুন: “কথা দিয়েছি, কথা রেখেছি…,” সুনীতা ফিরতেই বড় দাবি ট্রাম্পের

গ্রিন একটি টিভি চ্যানেলকে আরও বলেন, “আমি ভারতীয় জনগণকে আশ্বস্ত করতে চাই যে কোনও প্রতারণা হবে না।”

উল্লেখ্য, ৬৫ বছর বয়সী মেহুল চোকসি ২০১৮ সালে পঞ্জাব ব্যাঙ্কে জালিয়াতি মামলায় অভিযুক্ত। দেশ থেকে পালিয়ে যান তিনি। জানা গেছে তিনি ব্লাড ক্যানসারে আক্রান্ত তিনি। মেহুল চোকসির চিকিৎসা চলছে বেলজিয়ামে বলে খবর। মুম্বইয়ে স্পেশাল কোর্টে তিনি আবেদনে জানান, শারীরিক অসুস্থতার কারণে তিনি এখনই ভারতে আসতে পারবেন না। তাঁর আবেদনে মেহুল চোকসি নিজের শারীরিক অবস্থার প্রেক্ষিতে বেশ কিছু রিপোর্ট পেশ করেছেন।

তার ভাগ্নে, ৫৪ বছর বয়সী নীরব মোদির নামও রয়েছে। তিনি লন্ডন থেকে প্রত্যর্পণের অপেক্ষায় রয়েছেন।